Ftit metri biss 'il bogħod mill-Għassa tal-Pulizija ta' Bormla, raġel li jabbuża mid-droga kokaina lagħab daqqa ta' mus lil sieħbu wara li dan ma tahx id-droga. L-argument beda meta r-raġel, ta' 51 sena minn Bormla, offra mus lil sieħbu biex hu jtih id-droga, iżda meta m'aċċettax tah daqqa bih qrib qalbu . Il-fatti ħarġu quddiem fil-Qorti hekk kif illum bdiet tinstema' l-kumpilazzjoni, fejn ir-raġel jinsab mixli bl-attentat ta' qtil ta' sieħbu. Is-Surġent Arthur Rizzo qal li l-Pulizija li kienu fl-Għassa ta' Bormla semgħu lill-vittma u lit-tfajla tiegħu jgħajtu għall-ħabta ta' nofsillejl fil-21 t'Ottubru. Huma semgħu l-għajat fid-dar ta' Angus Vella. Meta sieħbu ttieħed l-isptar, ġie ċċertifikat li qed isofri minn ġrieħi serji. .td_uid_3_5ee4e71dcbb8b_rand.td-a-rec-img{text-align:left}.td_uid_3_5ee4e71dcbb8b_rand.td-a-rec-img img{margin:0 auto 0 0}